Document ID: 31998D0296

31998D0296
L 132/15
JURNALUL OFÍCIAL AL UNIUNII EUROPENE
DECIZIA COMISIEI
din 23 aprilie 1998
de modificare a Deciziei 83/471/CEE privind Comitetul comunitar de inspecție a aplicării grilei de clasificare pentru carcasele de bovine adulte
(98/296/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1208/81 al Consiliului din 28 aprilie 1981 de stabilire a unei grile comunitare de clasificare a carcaselor de bovine adulte (1), astfel cum a fost modificat ultima dată prin Regulamentul (CEE) nr. 1026/91 (2) și, în special, articolul 5 al patrulea paragraf,
întrucât, în lumina experienței acumulate, ar trebui să se adapteze normele privind numărul de membri ai comitetului de inspecție prevăzut la articolul 5 din regulamentul menționat anterior, intervalele la care trebuie efectuate inspecțiile la fața locului și termenele de înaintare a rapoartelor de inspecție; întrucât Decizia nr. 83/471/CEE (3) al Comisiei, astfel cum a fost modificată ultima dată prin Decizia 95/201/CE (4) ar trebui adaptată în mod corespunzător;
întrucât măsurile prevăzute în prezenta directivă sunt conforme cu avizul Comitetului de gestionare pentru carnea de vită și mânzat,
ADOPTĂ PREZENTA DECIZIE:
Articolul 1
Decizia 83/471/CEE se modifică după cum urmează:
1.
Articolul 2 alineatul (2) se înlocuiește cu următorul text:
„(2) Inspecțiile la fața locului ar trebui să se desfășoare într-un stat membru dat de către o delegație a comitetului formată din cel mult:
-
trei experți din partea Comisiei, dintre care unul îndeplinește funcția de președinte al comitetului;
-
un expert din partea statului membru în cauză;
-
opt experți din partea altor state membre.”
2.
Articolul 3 alineatul (2) primul paragraf se înlocuiește cu următorul text:
„(2) Inspecțiile la fața locului se desfășoară la intervale regulate în fiecare stat membru și, atunci când este necesar, pot fi urmate de inspecții suplimentare.
În aceste cazuri, numărul de membri ai comitetului se poate reduce.”
3.
Articolul 4 alineatul (2) se înlocuiește cu următorul text:
„(2) Președintele comitetului întocmește un raport cu privire la inspecțiile desfășurate, care conține concluziile menționate la alineatul (1). Raportul este trimis cât mai curând posibil statului membru inspectat și, ulterior, celorlalte state membre.”
Articolul 2
Prezenta decizie se adresează statelor membre.
Adoptată la Bruxelles, 23 aprilie 1998.

Labels: 12
0
17